આ વિશે રેસક્વિંક અસોસિએશન ફૉર વાઇલ્ડલાઇફ વેલ્ફેર (RAWW) નામની પ્રાણીમિત્ર સંસ્થાના પવન શર્માએ ‘મિડ-ડે’ને કહ્યું હતું કે ‘આ અજગર ઘણા દિવસથી રિચર્ડસન ઍન્ડ ક્રુડાસ કંપનીના ગ્રાઉન્ડમાં દેખાતો હતો. અમારી રેસ્ક્યુ ટીમ જ્યારે પણ રેસ્ક્યુ માટે જતી ત્યારે અજગર ક્યાં સંતાઈ જતો એની ખબર નહોતી પડતી. અચાનક ૬ જુલાઈના રોજ આ અજગર એ કંપનીના ઇલેક્ટ્રિક મીટર-રૂમમાં દેખાયો હતો એટલે તરત મીટર-રૂમ બંધ કરીને ત્યાંના મૅનેજરે અમને બોલાવ્યા હતા અને અમે તરત રેસ્ક્યુ ઑપરેશન હાથ ધરી સાત ફૂટના ભારતીય રૉક અજગરને સુરક્ષિત રીતે રેસ્ક્યુ કરી જંગલ ખાતામાં નોંધ કરાવીને જંગલી વસવાટમાં છોડી મૂક્યો હતો.’